Leiegården er oppført på en løkke Ole Sverres far hadde kjøpt. Faren fungerte og som byggmester under byggingen. Gården karakteriseres av sine mange spir, karnapper og forseggjorte smijernsdetaljer. Stilmessig befinner bygget seg i tysk-dansk nyrenessansestil. Arkitektens signatur er en av mange detaljer som er å finne i fasaden, noe som er svært sjeldent i Oslo. Et annet eksempel på slik signering er Groschgården ved Karl Johans Gate.